ᱟᱪᱮᱦ
ᱟᱪᱮᱦ ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱯᱟᱪᱮ ᱥᱮᱱᱟᱜ ᱯᱚᱱᱚᱛ ᱠᱟᱱᱟ ᱾ ᱱᱚᱶᱟ ᱫᱚ ᱥᱩᱢᱟᱛᱨᱟ ᱫᱤᱯ ᱨᱮᱱᱟᱜ ᱯᱟᱪᱮ ᱢᱩᱪᱟᱹᱫ ᱨᱮ ᱢᱮᱱᱟᱜ ᱟᱠᱟᱫᱟ ᱾ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱟᱨ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱥᱚᱦᱚᱨ ᱵᱟᱱᱫᱟ ᱟᱪᱮᱦ ᱾ ᱟᱪᱮᱦ ᱢᱤᱫ ᱫᱷᱚᱨᱚᱢ ᱨᱩᱠᱷᱤᱭᱟᱹ ᱴᱚᱴᱷᱟ ᱠᱟᱱᱟ ᱟᱨ ᱤᱱᱫᱳᱱᱮᱥᱤᱭᱟ ᱢᱩᱫ ᱨᱮ ᱠᱷᱟᱹᱞᱤ ᱱᱚᱶᱟ ᱯᱚᱱᱚᱛ ᱨᱮᱜᱮ ᱥᱚᱨᱠᱟᱨᱤ ᱞᱮᱠᱟᱛᱮ ᱥᱚᱨᱤᱟᱭ ᱟᱹᱨᱤ ᱢᱮᱱᱟᱜᱼᱟ ᱾ ᱱᱚᱶᱟ ᱯᱚᱱᱚᱛ ᱨᱮ ᱜᱮᱞ ᱜᱚᱴᱟᱱ ᱟᱹᱫᱤᱵᱟᱹᱥᱤ ᱡᱟᱹᱛᱤ ᱜᱷᱟᱨᱚᱸᱡᱽ ᱨᱮᱱ ᱦᱚᱲ ᱠᱚ ᱢᱮᱱᱟᱜ ᱠᱚᱣᱟ, ᱡᱟᱦᱟ ᱢᱩᱫ ᱨᱮ ᱟᱪᱮᱦᱱᱮᱥ ᱡᱟᱹᱛᱤ ᱜᱮ ᱯᱚᱱᱚᱛ ᱨᱮ ᱘᱐% ᱠᱷᱚᱱ ᱙᱐% ᱢᱮᱱᱟᱜ ᱠᱚᱣᱟ ᱾
ᱟᱪᱮᱦ ᱦᱩᱭᱩᱜ ᱠᱟᱱᱟ ᱚᱱᱟ ᱡᱟᱭᱜᱟ ᱡᱟᱦᱟ ᱠᱷᱚᱱ ᱤᱱᱫᱳᱱᱮᱥᱤᱭᱟ ᱨᱮ ᱤᱥᱞᱟᱢ ᱫᱷᱚᱨᱚᱢ ᱯᱟᱥᱱᱟᱣ ᱞᱮᱱᱟ ᱟᱨ ᱱᱚᱸᱰᱤ ᱠᱷᱚᱱ ᱜᱮ ᱥᱟᱢᱟᱝᱼᱠᱚᱧᱮ ᱮᱥᱤᱭᱟ ᱨᱮ ᱦᱚᱸ ᱤᱥᱞᱟᱢ ᱯᱟᱥᱱᱟᱣ ᱟᱠᱟᱱᱟ ᱾ ᱑᱒᱕᱐ ᱥᱮᱨᱢᱟ ᱚᱠᱛᱚ ᱟᱪᱮᱦ (ᱯᱷᱟᱱᱩᱨ ᱟᱨ ᱞᱟᱢᱩᱨᱤ ᱨᱟᱡᱽ) ᱨᱮ ᱤᱥᱞᱟᱢ ᱦᱮᱡ ᱞᱮᱱᱟ ᱾ ᱜᱮᱞᱮᱭᱟᱭ ᱥᱟᱭ ᱥᱮᱨᱢᱟ ᱠᱚᱛᱮ ᱨᱮᱱᱟᱜ ᱮᱛᱚᱦᱚᱵ ᱥᱮᱫ ᱟᱪᱮᱦ ᱥᱟᱞᱛᱟᱱᱟᱛ ᱢᱟᱞᱟᱠᱠᱟ ᱯᱨᱚᱱᱟᱞᱤ ᱴᱚᱴᱷᱟ ᱨᱮ ᱥᱟᱱᱟᱢ ᱠᱷᱚᱱ ᱠᱤᱥᱟᱹᱬ, ᱫᱟᱲᱮᱭᱟᱱ ᱟᱨ ᱪᱟᱥ ᱜᱟᱱᱚᱜ ᱴᱚᱴᱷᱟ ᱛᱟᱦᱮ ᱠᱟᱱᱟ ᱾ ᱢᱟᱨᱟᱝ ᱨᱮ ᱰᱟᱪᱽ ᱩᱯᱚᱱᱤᱵᱮᱥ ᱟᱨ ᱚᱱᱟ ᱛᱟᱭᱚᱢ ᱤᱱᱫᱳᱱᱮᱥᱤᱭᱟ ᱥᱚᱨᱠᱟᱨ ᱟᱜ ᱵᱤᱨᱩᱫᱷ ᱨᱮ ᱟᱪᱮᱦ ᱦᱚᱲ ᱠᱚᱣᱟᱜ ᱨᱟᱡᱽᱟᱹᱨᱤ ᱯᱷᱩᱨᱜᱟᱹᱞ ᱟᱨ ᱵᱤᱨᱩᱫᱷ ᱨᱮᱱᱟᱜ ᱱᱟᱜᱟᱢ ᱢᱮᱱᱟᱜᱼᱟ ᱾
ᱟᱪᱮᱦ ᱨᱮ ᱥᱩᱱᱩᱢ ᱟᱨ ᱥᱟᱪᱟᱨᱦᱮ ᱜᱮᱥ ᱞᱮᱠᱟᱱ ᱥᱟᱪᱟᱨᱦᱮ ᱫᱷᱚᱱ ᱢᱮᱱᱟᱜᱼᱟ ᱾ ᱒᱐᱐᱔ ᱥᱮᱨᱢᱟ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱢᱟᱦᱟᱫᱚᱨᱭᱟ ᱨᱮ ᱦᱩᱭ ᱞᱮᱱ ᱥᱩᱱᱟᱢᱤ ᱨᱮᱱᱟᱜ ᱮᱛᱚᱦᱚᱵ ᱴᱷᱟᱹᱣ ᱠᱷᱚᱱ ᱟᱪᱮᱦ ᱜᱮ ᱥᱟᱱᱟᱢ ᱠᱷᱚᱱ ᱥᱩᱨ ᱚᱛᱦᱟᱥᱟ ᱴᱷᱟᱹᱶ ᱛᱟᱦᱮ ᱠᱟᱱᱟ, ᱡᱟᱦᱟ ᱠᱷᱟᱹᱛᱤᱨ ᱱᱚᱶᱟ ᱯᱚᱱᱚᱛ ᱨᱮᱱᱟᱜ ᱯᱟᱪᱮ ᱫᱚᱨᱮᱭᱟ ᱟᱨᱮ ᱨᱮ ᱟᱹᱰᱤ ᱟᱭᱢᱟ ᱠᱷᱩᱛᱤ ᱦᱩᱭ ᱞᱮᱱᱟ ᱾ ᱱᱚᱶᱟ ᱥᱩᱱᱟᱢᱤ ᱨᱮ ᱤᱱᱫᱳᱱᱮᱥᱤᱭᱟ ᱨᱮᱱ ᱟᱢᱫᱟᱡᱽ ᱑᱗᱐,᱐᱐᱐ ᱜᱟᱱ ᱦᱚᱲ ᱠᱚ ᱵᱚᱸᱜᱟ ᱛᱟᱞᱟ ᱥᱮ ᱵᱟᱝ ᱠᱚ ᱧᱟᱢ ᱞᱮᱱᱟ ᱾ ᱤᱱᱫᱳᱱᱮᱥᱤᱭᱟ ᱥᱚᱨᱠᱟ ᱟᱨ ᱯᱷᱨᱤ ᱟᱪᱮᱦ ᱢᱩᱵᱷᱢᱮᱱᱴ ᱢᱩᱫ ᱨᱮ ᱥᱟᱹᱱᱛᱤ ᱨᱮᱭᱟᱜ ᱪᱩᱠᱛᱤ ᱱᱚᱶᱟ ᱥᱩᱱᱟᱢᱤ ᱨᱮᱱᱟᱜ ᱚᱨᱥᱚᱝ ᱠᱷᱚᱱ ᱵᱮᱨᱮᱫ ᱨᱟᱠᱟᱯ ᱨᱮ ᱜᱚᱸᱲᱚᱸ ᱮ ᱮᱢ ᱟᱠᱟᱫᱟ ᱾
ᱧᱩᱛᱩᱢ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱟᱪᱮᱦ ᱞᱟᱦᱟᱛᱮ ᱟᱪᱮᱦ ᱫᱟᱨᱩᱥᱟᱞᱟᱢ (᱑᱕᱑᱑-᱑᱙᱔᱕) ᱧᱩᱛᱩᱢ ᱛᱮ ᱵᱟᱲᱟᱭᱚᱜ ᱠᱟᱱ ᱛᱮᱦᱮᱱᱟ ᱾ ᱱᱚᱶᱟ ᱵᱮᱱᱟᱣ ᱞᱟᱦᱟ ᱨᱮ ᱑᱙᱕᱖ ᱥᱮᱨᱢᱟ ᱨᱮ ᱟᱪᱮᱦ ᱛᱟᱦᱮ ᱠᱟᱱᱟ, ᱛᱟᱭᱚᱢ ᱛᱮ ᱧᱩᱛᱩᱢ ᱵᱚᱫᱚᱞ ᱠᱟᱛᱮᱡᱽ ᱫᱮᱨᱟᱦ ᱤᱥᱛᱤᱢᱮᱣᱟ ᱟᱪᱮᱦ (ᱟᱪᱮᱦ ᱵᱮᱥᱮᱥ ᱴᱚᱴᱷᱟ;᱑᱙᱕᱙-᱒᱐᱐᱑) ᱠᱚᱨᱟᱣ ᱦᱩᱭ ᱠᱮᱱᱟ, ᱒᱐᱐᱑-᱒᱐᱐᱙ ᱦᱟᱹᱵᱤᱫ ᱱᱟᱝᱜᱳ ᱟᱪᱮᱦ ᱫᱟᱨᱩᱥᱟᱞᱟᱢ ᱛᱟᱦᱮ ᱠᱟᱱᱟ ᱾ ᱒᱐᱐᱙ ᱥᱮᱨᱢᱟ ᱨᱮ ᱟᱪᱮᱦ ᱧᱩᱛᱩᱢ ᱨᱩᱣᱟᱹᱨ ᱟᱹᱜᱩ ᱦᱩᱭ ᱟᱠᱟᱱᱟ ᱟᱨ ᱱᱚᱣᱟ ᱜᱮ ᱧᱤᱛ ᱦᱚᱸ ᱢᱮᱱᱟᱜᱼᱟ (᱒᱐᱐᱙-ᱱᱤᱛᱟᱝ) ᱾ ᱟᱹᱲᱟᱹ ᱜᱟᱵᱟᱱ ᱞᱮᱠᱟᱛᱮ ᱱᱚᱶᱟ ᱫᱚ ᱟᱪᱮᱦ, ᱟᱪᱮ ᱟᱨ ᱟᱪᱤᱱ ᱦᱚᱠᱚ ᱚᱞ ᱜᱮᱭᱟ[᱔] ᱾
ᱱᱟᱜᱟᱢ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱫᱟᱨᱮ ᱱᱟᱹᱨᱤ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱥᱚᱨᱠᱟᱨ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱠᱟᱹᱣᱰᱤᱟᱹᱨᱤ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱰᱮᱢᱚᱜᱽᱨᱟᱯᱷᱤ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱞᱟᱭᱼᱞᱟᱠᱪᱟᱨ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱵᱟᱨᱦᱮ ᱡᱚᱱᱚᱲ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- Local App Portal (ᱤᱱᱫᱳᱱᱮᱥᱤᱭᱟᱱ ᱛᱮ)
ᱥᱟᱹᱠᱷᱭᱟᱹᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ Badan Pusat Statistik, Jakarta, 2019.
- ↑ https://mediaaceh.co/2017/12/23/arti-orang-aceh-dalam-uupa-menurut-kip-subulussalam
- ↑ Aris Ananta; Evi Nurvidya Arifin; M. Sairi Hasbullah; Nur Budi Handayani; dan Agus Pramono (2015). Demography of Indonesia's Ethnicity. Institute of Southeast Asian Studies dan BPS – Statistics Indonesia.
- ↑ "Direktorat Jenderal Perimbangan Keuangan | Perubahan Sebutan Nanggroe Aceh Darussalam menjadi Aceh". www.djpk.kemenkeu.go.id (in Indonesian). Archived from the original on 31 August 2018. Retrieved 2018-08-31.
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck grn_Latn sat_Olck sun_Latn ind_Latn min_Latn ace_Latn